Број: 02/4.01-13-011-389/19

Датум: 05.03.2019. године

На основу члана 48. Пословника Народне скупштине Републике Српске („Службени гласник Републике Српске“, број 31/11 и 34/17), Одбор за праћење стања у области пензијско- инвалидског осигурања подноси Народној скупштини **сљедећи**

***И З В Ј Е Ш Т А Ј***

***о разматрању* Приједлога Програма рада Народне скупштине Републике Српске за 2019. годину**

Одбор за праћење стања у области пензијско-инвалидског осигурања је на Првој редовној сједници, одржаној 04. марта 2019. године разматраоПриједлог Програма рада Народне скупштине Републике Српске за 2019. годину.

Сједници су присуствовали: Милица Ловрић предсједник Одбора, Зоран Видић замјеник, Огњен Жмирић, Саша Поповић, Мирко Совиљ, Наташа Стевановић, Саво Вулић, Раде Ракуљ и Слободан Брдар, чланови Одбора.

Након проведене расправе чланови Одбора су једногласно заузели став да се Приједлог Програма рада Народне скупштине Републике Српске за 2019. годину разматра на Трећој редовној сједници Народне скупштине Републике Српске. Такође, чланови Одбора су једногласно усвојили **сљедећи**

***З А К Љ У Ч А К***

„У циљу побољшања пензијско – инвалидског система као и положаја пензионера у Републици Српској, Одбор за праћење стања у области пензијско – инвалидског осигурања Народне скупштине Републике Српске сугерише Влади Републике Српске да у Програм рада Народне Скупштине Републике Српске за 2019. годину уврсти *Закон о измјенама и допунама Закона о пензијско – инвалидском осигурању.“*

На основу члана 48. Пословника Народне скупштине Републике Српске за извјестиоца је одређен предсједник Одбора.

**ПРЕДСЈЕДНИК ОДБОРА**

**Милица Ловрић**